Mahelambakasvatuse infopäev. Poegimise korraldamine
2025-03-31 10:00 - 15:30 (Europe/Tallinn) | Valgamaa, Eesti
Kohad on täitunud ja registreerumine lõppenud!
Infopäev keskendub lammaste poegimisega seonduvale. Päeva esimeses osas räägitakse poegimisajaks ettevalmistamisest, poegimise järelevalvest,
Talleke. Foto: Janek Laanemäe
poegimisabi andmisest, tallede tervisest esimesel elunädalal ja enamlevinud poegimisjärgsetest probleemidest uttedel. Välja tuuakse mahetootmise eripärad ja aspektid, millega peab arvestama poegimise korraldamisel välitingimustes. Päeva teises pooles tutvutakse Tsura talu poegimissüsteemi korraldusega ja oma kogemusi jagavad mahelambakasvatajad. Toimub arutelu.
Sihtgrupp: Mahe- ja tavalambakasvatajad, kes on huvitatud poegimisperioodi tõhusast korraldamisest.
Lektor: Katrin Tähepõld, loomaarst
Päevakava:
9.30 – 10.00 kogunemine Tsura talu seminariruumis
10.00 – 12.15

Sissejuhatus
Poegimisajaks ettevalmistamine
Poegimise järelevalve ja poegimisabi
Poegimisperiood mahetootmise eripärasid arvestades
Poegimise korraldamine välitingimustes – millega peab arvestama?
Tallede tervis esimesel elunädalal
Enamlevinud probleemid poegimisjärgselt uttedel

12.15 Lõuna
13.00 – 15.30

Külastatava ettevõtte poegimissüsteemiga tutvumine (Tsura talu laudas).
Mahelambakasvatajate kogemused ja soovitused poegimisperioodi õnnestumiseks. Arutelu
Kokkuvõte

*korraldajal on õigus teha päevakavas muudatusi

Infopäev viiakse läbi „Põllumajanduslike teadmiste ja innovatsiooni süsteemi“ ehk AKIS raames. Kaasrahastab Euroopa Liit.
Täpsem info: maheteave@gmail.com
